بیری وارایدی بیری یوخ ایدی. آللاه بنده سی چوخی ایدی . بیر اودونچو کیشی وارایدی گونده کی گونده گئدیب مئشه دن اودون ییغیب گتیریب شهرده ساتیردی کیشی بو پول ایله آرواد اوشاغینین باشینی دولاندیریردی . گونلرین بیر گونونده اورمان دا آسلان اودونچو کیشی نین بالتاسی نین تاپ – توپ سسینی ائشیدرکن نریلده یه نریلده یه ، قابارا _ قابارا ، دیشلرینی خیرچیلدادا خیرچیلدادا ، ایسته ییردی اونو قییناقلارینین آلتینا سالیب سوکوب داغیتسین آمما کیشی یه یازیغی گلیب ال ساخلادی . بو دورومو گؤره ن کیشی حئوانین هئیبتی نی گؤروب آز قالدی سیچان دلیگینین ساتین آلسین .
آخی اورداکی حئیوانلار و یا خود اینسانلاردا اورماندا کی سولطاندان ایذین سیز مئشه یه گیره نمه ز ایدی . آنجاق اونلار بیر بیرینه یاخینلاشارکن یوووشوب یولداش اولدولار . اوندان سونرا آسلان ، کیشی یه یاردیم ائدیب مئشه نین قورو قورو آغاجلاریندان کؤر کؤتویوندن ، جیر جوووروندن ایپین آراسینا ییغیب شله سین قاییم چکیب دالینا آتیب گتیریب شهرده ساتیردی . بئله لیک له اودونچو آسلانین یاردیمی ایله بول بول ، پول قازانیب بخته ور اولموشدو . گونله رین بیر گونونده اودونچو کیشی قرار وئردی کی ، بلکه آسلانین یوزده بیر یاخشیلیغینین بیرینی اؤده میش اولا . بونون اوچون او آسلانی اؤز ائوینه قوناق چاغیردی .
اونلار یئمه یه باشلایاندا دئمه آسلانین آغزینین سویو آخسین . اودونچونون آروادی بو صحنه نی گؤره رک دئدی : اولماز ایدی بو حئیوانین یالین ائشیکده آتایدین یئیه یدی ؟ آسلان بو سوزو ائشیدنده آز قالدی کی ، هیرسی بارساغین کسسین . آسلان آجیق ائله ییب آیاغا قالخیب مئشه یه ساری یولا دوشدو . بیر نئچه گون آسلان گؤزه گؤرونمه دی آنجاق اودونچو کیشی اونو اونله یه اونله یه گزیب تاپدی .
آسلان اودونچو کیشی نی گؤرمک همین دئدی : آی کیشی یا گره گ منی ووراسان ، یوخسا من سنی سؤکوب داغیداجایام . نعره چکیب اونا ساری آتیلدی . کیشی ایسته میردی یولداشینی وورسون . آمما اؤز جانینین قورخوسوندان بالتانی گؤتوروب اونا ساری یویوروب تپه سیندن بیر ضربه ائندیردی . آسلان زینگیلده یه زینگیلده یه او هندوردن قویوب گئدیب اوزاقلاشدی . حئیوان داها دؤرد آی گئدیب گؤزه گؤرونمه دی . گئنه گونله رین بیر گونونده کیشی آسلانی آختاریب مئشه نین بیر گوشه سینده تاپدی . آسلان اودونچو کیشی نی گؤره ن کیمی دئدی : باخ ! من یالایا یالایا یارامی توختاتمیشام ؛ آمما سنین آروادی نین دیل یاراسی هله ده منیم اوره ییمی گؤینه دیر اوره ییمدن گئتمه ییبدیر.
قایناق: اینترنت/جایماز
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab